ai4bharat/Pralekha huggingface dataset:
PIB Headquarters
ഇന്റര്വ്യൂ നടത്തുന്നു
കൊച്ചിയിലെ സെന്ട്രല് ഇന്സ്റ്റിറ്റ്യൂട്ട് ഓഫ് ഫിഷറീസ് ടെക്നോളജിയില് യങ് പ്രൊഫഷണല് - II തസ്തികയിലെ താത്കാലിക ഒഴിവിലേക്ക് 2019 സെപ്തംബര് 24-ന് രാവിലെ 10 മണിയ്ക്ക് വാക്ക്-ഇന്-ഇന്റര്വ്യൂ നടത്തുന്നു. കൂടുതല് വിവരങ്ങള് ഇന്സ്റ്റിറ്റ്യൂട്ടിന്റെ www.cift.res.in എന്ന വെബ്സൈറ്റില് ലഭ്യമാണ്.
(IE/SKY
ശാസ്ത്ര സാങ്കേതിക മന്ത്രാലയം
തേർട്ടി മീറ്റർ ടെലസ്കോപ്പ് പദ്ധതിയിൽ നോബൽ സമ്മാന ജേതാവുമായി സഹകരിച്ച് ഇന്ത്യൻ ബഹിരാകാശ ശാസ്ത്രജ്ഞർ
ഹവായിയിലെ മൗനക്കിയയിൽ സ്ഥാപിക്കുന്ന തേർട്ടി മീറ്റർ ടെലസ്കോപ്പ് വികസന പദ്ധതിയിൽ 2020ലെ ഊർജതന്ത്ര നൊബേൽ പുരസ്കാര ജേതാവ് പ്രൊഫസർ ആൻഡ്രിയ ഗേസുമായി സഹകരിച്ഛ് ഇന്ത്യൻ ബഹിരാകാശ ശാസ്ത്രജ്ഞർ. പ്രപഞ്ചത്തെക്കുറിച്ചുള്ള ധാരണകളിൽ വിപ്ലവകരമായ മാറ്റങ്ങൾ വരുത്തുമെന്ന് പ്രതീക്ഷിക്കുന്ന പദ്ധതിയാണ് തേർട്ടി മീറ്റർ ടെലസ്കോപ്പ്.
ഭൂമി ഉൾപ്പെടുന്ന താരാ പഥത്തിന്റെ മധ്യഭാഗത്തായുള്ള പ്രത്യേക വസ്തുവിനെ തിരിച്ചറിഞ്ഞതിലെ സംഭാവനകൾ പരിഗണിച്ചാണ് പ്രൊഫസർ ഗേസ്, പ്രൊഫസർ റോജർ പെൻറോസ്, പ്രൊഫസർ റയിൻഹാർഡ് ഗെൻസൽ എന്നിവർക്ക് ഇക്കൊല്ലത്തെ ഊർജ്ജതന്ത്ര നോബൽ പുരസ്കാരം ലഭിച്ചത്. ഇതിൽ നൽകിയ സംഭാവനയ്ക്ക് പുറമേ അടുത്ത തലമുറ കണ്ടുപിടുത്തമായ തേർട്ടി മീറ്റർ ടെലസ്കോപ്പ് വികസനത്തിലും പ്രൊഫസർ ഗേസ് ഏറെനാളായി പ്രവർത്തിച്ചുവരികയായിരുന്നു.
കാൾറ്റെക്ക്, കാലിഫോർണിയ, കാനഡ, ജപ്പാൻ, ചൈന, ഇന്ത്യ എന്നിവിടങ്ങളിലെ സർവകലാശാലകൾ എന്നിവർ തമ്മിലുള്ള അന്താരാഷ്ട്ര സഹകരണ പദ്ധതിയാണ് തേർട്ടി മീറ്റർ ടെലസ്കോപ്പ്. ശാസ്ത്ര-സാങ്കേതിക, ആണവോർജ്ജ വകുപ്പുകൾ വഴിയാണ് ഇന്ത്യയിൽ നിന്നുമുള്ള ശാസ്ത്രജ്ഞർ പദ്ധതിയിൽ സഹകരിക്കുന്നത്.
കൂടുതൽ വിവരങ്ങൾക്കായി ബന്ധപ്പെടുക:
ഡോ. ശശിഭൂഷൻ പാണ്ടേയ്
shashi@aries.res.in
Mob: 9557470888
(Visitor Counter : 181
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
ജീവനക്കാരുടെ ക്ഷേമത്തിന് മോദി ഗവൺമെന്റ് പ്രതിജ്ഞാബദ്ധം, അവരുടെ വിഷമതകൾ ന്യായമായരീതിയിൽ പരിഗണിക്കുന്നതായും കേന്ദ്ര സഹമന്ത്രി ഡോ. ജിതേന്ദ്ര സിംഗ്
ന്യൂഡൽഹി , മെയ് 13, 2020
(കോവിഡ് പകർച്ച വ്യാധിയുടെ പശ്ചാത്തലത്തിൽ പ്രധാനമന്ത്രിയുടെ ഓഫീസിന്റെ ചുമതലയുള്ള, പേഴ്സണൽ–-പരാതിപരിഹാര പെൻഷൻ മന്ത്രാലയ സഹമന്ത്രി ഡോ. ജിതേന്ദ്രസിങ്ങ് വിവിധ മന്ത്രാലയങ്ങളിലെ ജീവനക്കാരുമായി വീഡിയോ കോൺഫറൻസിങ്ങിലൂടെ ആശയവിനിമയം നടത്തി. പേഴ്സണൽ മന്ത്രാലയം, ഭരണപരിഷ്കാര–-പൊതുപരാതിപരിഹാര, പെൻഷൻ–-ക്ഷേമ വകുപ്പുകളിലെ സെക്ഷൻ ഓഫീസർ തലത്തിലുള്ളവരുമായാണ് മന്ത്രി ആശയവിനിമയം നടത്തിയത്.
കോവിഡ് പ്രതിസന്ധി ഘട്ടത്തിൽ, ആരോഗ്യകരമായ വർക്ക് ഫ്രം ഹോം രീതി പിന്തുടരുകയാണ്. ഓഫീസുകളിൽ 33 ശതമാനം ഉദ്യോഗസ്ഥർ മാത്രമേ ജോലിക്ക് ഉള്ളൂ. മറ്റ് ജീവനക്കാരെ ബുദ്ധിമുട്ടിലാക്കാതെ മന്ത്രാലയത്തിലെ മുതിർന്ന ഉദ്യോഗസ്ഥർ ഈ ശ്രമകരമായ വേളയിൽ മുന്നിൽ നിന്ന് പ്രവർത്തിക്കുകയാണെന്നും ഡോ. സിംഗ് പറഞ്ഞു. വകുപ്പുകളുടെ തൊഴിൽസംബന്ധമായ സംഭാവന വർദ്ധിച്ചുവെന്നും ഒരിക്കൽപോലും ഈ രീതി തൊഴിൽ സംസ്കാരത്തെ ബാധിക്കാത്തതിൽ സംതൃപ്തി പ്രകടിപ്പിക്കുന്നതായും മന്ത്രി പറഞ്ഞു.
ലോക്ക്ഡൗൺ നീക്കിയാൽ സ്ഥാനക്കയറ്റം ഉൾപ്പെടെയുള്ള എല്ലാ ആവലാതികളും പരിഗണിക്കുമെന്ന് ഡോ. ജിതേന്ദ്ര സിംഗ് ഉദ്യോഗസ്ഥർക്കും ജീവനക്കാർക്കും ഉറപ്പ് നൽകി. ഈ വർഷം ജനുവരിയിൽ 400 ലധികം സ്ഥാനക്കയറ്റങ്ങൾ നൽകിയിട്ടുണ്ടെന്നും അദ്ദേഹം കൂട്ടിച്ചേർത്തു.
പ്രധാനമന്ത്രിയുടെ ഓഫീസ്
ജയ്പൂർ മഹാഖേലിൽ പങ്കെടുക്കുന്നവരെ പ്രധാനമന്ത്രി നാളെ അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി നാളെ  ഉച്ചയ്ക്ക് 1 മണിക്ക് ജയ്പൂർ മഹാഖേലിൽ പങ്കെടുക്കുന്നവരെ വീഡിയോ കോൺഫറൻസിംഗിലൂടെ അഭിസംബോധന ചെയ്യും.
2017 മുതൽ ജയ്പൂർ റൂറലിൽ നിന്നുള്ള ലോക്സഭാംഗം ശ്രീ രാജ്യവർദ്ധൻ സിംഗ് റാത്തോഡാണ് ജയ്പൂർ മഹാഖെൽ ജയ്പൂരിൽ സംഘടിപ്പിച്ചു വരുന്നത്.
ഈ വർഷം കബഡി മത്സരത്തിൽ ശ്രദ്ധ കേന്ദ്രീകരിക്കുന്ന മഹാഖേൽ, ദേശീയ യുവജന ദിനമായ 2023 ജനുവരി 12 നാണ് ആരംഭിച്ചത് . 450 ലധികം ഗ്രാമപഞ്ചായത്തുകളിൽ നിന്നും മുനിസിപ്പാലിറ്റികളിൽ നിന്നും എല്ലാ 8 നിയമസഭകളിലെയും വാർഡുകളിൽ നിന്നായി 6400-ലധികം യുവജനങ്ങളും കായിക താരങ്ങളും പങ്കെടുത്തു. ജയ്പ്പൂരിലെ യുവജനങ്ങൾക്ക് അവരുടെ കായിക കഴിവുകൾ പ്രകടിപ്പിക്കാനുള്ള അവസരം മഹാഖേൽ നൽകുന്നു. കൂടാതെ കായിക രംഗത്ത് തുടരാൻ അവരെ പ്രേരിപ്പിക്കുന്നു.
-NS-
(
റോഡ് ഗതാഗത, ഹൈവേ മന്ത്രാലയം
താങ്ങുവില കുറയ്ക്കാൻ ഇടയുണ്ടെന്നു താൻ പറഞ്ഞുവെന്ന രീതിയിൽ പ്രചരിക്കുന്ന വാർത്തകൾ തള്ളി കേന്ദ്രമന്ത്രി ശ്രീ.നിതിൻ ഗഡ്കരി.
വ്യാജമായ ഇത്തരം വാർത്തകൾ ദുരുദ്ദേശപരമെന്നും കേന്ദ്രമന്ത്രി.
ന്യൂഡൽഹി , ജൂൺ 13,2020
താങ്ങുവില കുറയ്ക്കാൻ ഇടയുണ്ടെന്നു താൻ പറഞ്ഞുവെന്ന രീതിയിൽ ഒരു വിഭാഗം മാധ്യമങ്ങളിൽ പ്രചരിക്കുന്ന വാർത്തകൾ കേന്ദ്ര ഉപരിതല ഗതാഗത -ദേശീയപാത & എം എസ് എം ഇ . മന്ത്രി ശ്രീ.നിതിൻ ഗഡ്കരി തള്ളി. വ്യാജമായ ഇത്തരം വാർത്തകൾ ദുരുദ്ദേശപരമെന്നും അദ്ദേഹം അഭിപ്രായപ്പെട്ടു.രാജ്യത്തെ കർഷകർ ഉത്പാദിപ്പിക്കുന്ന നെല്ല്,/അരി,ഗോതമ്പ്, കരിമ്പ് എന്നിവയുടെ ബദൽ ഉപയോഗമാർഗങ്ങൾ അടക്കം, കർഷകരുടെ വരുമാനം വർദ്ധിപ്പിക്കാനുള്ള എല്ലാ ശ്രമങ്ങൾക്കും എന്നും പിന്തുണ നല്കിയിട്ടേ ഉള്ളൂ എന്നും അദ്ദേഹം വ്യക്തമാക്കി.താങ്ങുവില  വർധിപ്പിക്കുമെന്ന പ്രഖ്യാപനമുണ്ടായപ്പോൾ താൻ സന്നിഹിതനായിരുന്നുവെന്നും ശ്രീ.ഗഡ്കരി ഓർമ്മിപ്പിച്ചു.അതുകൊണ്ട് തന്നെ, MSP കുറയ്ക്കാനുള്ള നീക്കത്തിന് തന്റെ പിന്തുണയുണ്ടെന്ന വാദം അടിസ്ഥാനരഹിതമാണ്.
.രാജ്യത്തെ കർഷകർക്ക് കൂടുതൽ വരുമാനം ഉറപ്പാക്കുക എന്നതിന് ഭാരതസർക്കാർ എന്നും പ്രഥമപരിഗണ നൽകിയിട്ടുണ്ടെന്നും,ഇതിന്റെ സത്ത ഉൾക്കൊണ്ടാണ് താങ്ങുവില വർദ്ധിപ്പിച്ചതെന്നും ശ്രീ.ഗഡ്കരി ചൂണ്ടിക്കാട്ടി.
https://youtu.be/ypd0ieqekqQ
(Visitor Counter : 133
പ്രധാനമന്ത്രിയുടെ ഓഫീസ്
ഗാന്ധിനഗര് പണ്ഡിറ്റ് ദീന്ദയാല് പെട്രോളിയം സര്വകലാശാലയുടെ എട്ടാമത് ബിരുദദാനച്ചടങ്ങില് പ്രധാനമന്ത്രി പങ്കെടുക്കും
ഗാന്ധിനഗറിലെ പണ്ഡിറ്റ് ദീന്ദയാല് പെട്രോളിയം സര്വകലാശാലയുടെ എട്ടാമത് ബിരുദദാനച്ചടങ്ങില് പ്രധാനമന്ത്രി ശ്രീ നരേന്ദ്ര മോദി പങ്കെടുക്കും. നവംബര് 21  11 മണിക്ക് വീഡിയോ കോണ്ഫറന്സിംഗിലൂടെയാണ് പരിപാടി. ചടങ്ങില് 2600-ഓളം വിദ്യാര്ത്ഥികള്ക്ക് ഡിഗ്രി/ഡിപ്ലോമ സമ്മാനിക്കും.
45 മെഗാവാട്ട് ഉല്പ്പാദിപ്പിക്കുന്ന മോണോക്രിസ്റ്റലൈന് സോളാര് ഫോട്ടോ വോള്ട്ടായിക് പാനല് പ്ലാന്റ്, ജലസാങ്കേതികവിദ്യ മികവിന്റെ കേന്ദ്രം എന്നിവയുടെ ശിലാസ്ഥാപനവും പ്രധാനമന്ത്രി നിര്വഹിക്കും. പണ്ഡിറ്റ് ദീന്ദയാല് പെട്രോളിയം സര്വകലാശാലയിലെ 'ഇന്നൊവേഷന് ആന്റ് ഇന്കുബേഷന് സെന്റര് - ടെക്നോളജി ബിസിനസ് ഇന്കുബേഷന്', 'ട്രാന്സ്ലേഷന് റിസര്ച്ച് സെന്റര്', 'സ്പോര്ട്സ് കോംപ്ലക്സ്' എന്നിവയും പ്രധാനമന്ത്രി ഉദ്ഘാടനം ചെയ്യും.
പ്രധാനമന്ത്രിയുടെ ഓഫീസ്
ദേശീയോദ്ഗ്രഥനത്തിനായി സര്ദാര് പട്ടേല് പുരസ്ക്കാരം പ്രധാനമന്ത്രി പ്രഖ്യാപിച്ചു
ദേശീയോദ്ഗ്രഥനത്തിനുള്ള സര്ദാര് പട്ടേല് പുരസ്ക്കാരം പ്രധാനമന്ത്രി ശ്രീ. നരേന്ദ്ര മോദി കെവാദിയയില് നടന്ന ഡി.ജി.പി/ഐ.ജി.പിമാരുടെ കോണ്ഫറന്സില് പ്രഖ്യാപിച്ചു. ദേശീയോദ്ഗ്രഥനത്തിനായി നല്കുന്ന മികച്ച സംഭാവനകള് മുന്നിര്ത്തിയാണ് പുരസ്ക്കാരം നല്കുക.
'ഇന്ത്യയെ ഏകീകരിക്കുന്നതിനായി സര്ദാര് പട്ടേല് തന്റെ ജീവിതം സമര്പ്പിച്ചു. ദേശീയോദ്ഗ്രഥനത്തിനായുള്ള ദേശീയ പുരസ്കാരം സര്ദാര് പട്ടേലിന് അനുയോജ്യമായ ശ്രദ്ധാഞ്ജലിയാകും. ഇന്ത്യയുടെ ഐക്യവും ദേശീയോദ്ഗ്രഥനവും മുന്നോട്ടുകൊണ്ടുപോകുന്നതിന് കൂടുതല് ജനങ്ങളെ പ്രചോദിപ്പിക്കാനും അതിന് സാധിക്കും', പ്രധാനമന്ത്രി പറഞ്ഞു.
(AM MRD - 946
പ്രധാനമന്ത്രിയുടെ ഓഫീസ്
ദേശീയ യുദ്ധസ്മാരകത്തിൽ സ്വർണിം വിജയ് ദീപജ്വാലകളുടെ സ്വീകരണ ചടങ്ങിൽ പ്രധാനമന്ത്രി നാളെ പങ്കെടുക്കും
സ്വർണിം വിജയ് വർഷ ആഘോഷങ്ങളുടെ ഭാഗമായി കഴിഞ്ഞ വർഷം പ്രധാനമന്ത്രി കത്തിച്ച നാല് ജ്വാലകൾ രാജ്യത്തുടനീളം സഞ്ചരിച്ചു
ഈ ജ്വാലകളെ ദേശീയ യുദ്ധസ്മാരകത്തിലെ നിത്യജ്വാലയുമായി പ്രധാനമന്ത്രി ലയിപ്പിക്കും
പ്രധാനമന്ത്രി ശ്രീ നരേന്ദ്ര മോദി നാളെ  രാവിലെ 10:30-ന് ദേശീയ യുദ്ധസ്മാരകത്തിൽ സ്വർണിം വിജയ് ജ്വാലകളുടെ അഭിവാദനത്തിലും സ്വീകരണ ചടങ്ങിലും പങ്കെടുക്കും.
1971ലെ യുദ്ധത്തിലെ ഇന്ത്യയുടെ വിജയത്തിന്റെയും ബംഗ്ലാദേശ് രൂപീകരണത്തിന്റെയും 50 വർഷത്തെ സ്മരണാർത്ഥം നടന്ന സ്വർണിം വിജയ് വർഷ് ആഘോഷങ്ങളുടെ ഭാഗമായി, കഴിഞ്ഞ വർഷം ഡിസംബർ 16 ന്, ദേശീയ യുദ്ധസ്മാരകത്തിലെ നിത്യജ്വാലയിൽ നിന്ന് പ്രധാനമന്ത്രി സ്വർണിം വിജയ് ദീപശിഖ കത്തിച്ചു. വിവിധ ദിശകളിലൂടെ സഞ്ചരിക്കേണ്ട നാല് അഗ്നിജ്വാലകളും അദ്ദേഹം കത്തിച്ചു. അതിനുശേഷം, സിയാച്ചിൻ, കന്യാകുമാരി, ആൻഡമാൻ & നിക്കോബാർ ദ്വീപുകൾ, ലോംഗേവാല, റാൻ ഓഫ് കച്ച്, അഗർത്തല തുടങ്ങി രാജ്യത്തിന്റെ വിവിധ പ്രദേശങ്ങളിൽ ഈ നാല് ജ്വാലകൾ സഞ്ചരിച്ചു. പ്രധാന യുദ്ധമേഖലകളിലേക്കും , ധീരത അവാർഡ് ജേതാക്കളുടെയും 1971 ലെ യുദ്ധത്തിലെ വിമുക്തഭടന്മാരുടെയും വീടുകളിലേക്കും ജ്വാലകൾ എത്തിച്ചു.
നാളെ നടക്കുന്ന അഭിവാദന ചടങ്ങിനിടെ, ഈ നാല് ജ്വാലകളും ദേശീയ യുദ്ധസ്മാരകത്തിലെ നിത്യജ്വാലയുമായി പ്രധാനമന്ത്രി ലയിപ്പിക്കും.
പ്രധാനമന്ത്രിയുടെ ഓഫീസ്
ജപ്പാൻ പ്രധാനമന്ത്രിയുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി 2023 മെയ് 20 ന് ഹിരോഷിമയിൽ നടക്കുന്ന ജി-7 ഉച്ചകോടിയുടെ ഭാഗമായി ജപ്പാൻ പ്രധാനമന്ത്രി ഫ്യൂമിയോ കിഷിദയുമായി ഉഭയകക്ഷി കൂടിക്കാഴ്ച നടത്തി.
ഈ വർഷം മാർച്ചിൽ പ്രധാനമന്ത്രി കിഷിദയുടെ ഇന്ത്യാ സന്ദർശനത്തെത്തുടർന്ന് 2023-ലെ അവരുടെ രണ്ടാമത്തെ കൂടിക്കാഴ്ചയായിരുന്നു ഇത്.
2023 മാർച്ചിൽ പ്രധാനമന്ത്രി മോദി സമ്മാനിച്ച ബോധി തൈ ഹിരോഷിമയിൽ നട്ടുപിടിപ്പിച്ചതിന് പ്രധാനമന്ത്രി കിഷിദയ്ക്ക് പ്രധാനമന്ത്രി നന്ദി പറഞ്ഞു.
ഇന്ത്യൻ പാർലമെന്റ് എല്ലാ വർഷവും ഹിരോഷിമ ദിനം അനുസ്മരിക്കുന്ന കാര്യം അനുസ്മരിച്ച പ്രധാനമന്ത്രി, ജാപ്പനീസ് നയതന്ത്രജ്ഞർ ഈ അവസരത്തിൽ സദാ സന്നിഹിതരായിരുന്നുവെന്നും ചൂണ്ടിക്കാട്ടി.
അതത് ജി-20, ജി-7 പ്രസിഡൻസികളുടെ ശ്രമങ്ങളെ സമന്വയിപ്പിക്കുന്നതിനുള്ള വഴികൾ നേതാക്കൾ ചർച്ച ചെയ്തു. ഗ്ലോബൽ സൗത്തിന്റെ ആശങ്കകളും മുൻഗണനകളും ഉയർത്തിക്കാട്ടേണ്ടതിന്റെ ആവശ്യകത പ്രധാനമന്ത്രി ഊന്നിപ്പറഞ്ഞു.
സമകാലിക പ്രാദേശിക സംഭവവികാസങ്ങളെക്കുറിച്ച് ഇരു നേതാക്കളും അഭിപ്രായങ്ങൾ കൈമാറി. ഇന്തോ-പസഫിക്കിലെ സഹകരണം ശക്തമാക്കുന്നതിനെക്കുറിച്ചും അവർ ചർച്ച ചെയ്തു.
ഉഭയകക്ഷി പ്രത്യേക തന്ത്രപരവും ആഗോളവുമായ പങ്കാളിത്തം കൂടുതൽ ശക്തിപ്പെടുത്തുന്നതിനുള്ള വഴികളെക്കുറിച്ച് നേതാക്കൾ സമ്മതിച്ചു. വിദ്യാഭ്യാസം, നൈപുണ്യ വികസനം, വിനോദസഞ്ചാരം, പരിസ്ഥിതിക്കുള്ള ജീവിതശൈലി , ഗ്രീൻ ഹൈഡ്രജൻ, ഉയർന്ന സാങ്കേതികവിദ്യ, സെമി കണ്ടക്ടറുകൾ , ഡിജിറ്റൽ പബ്ലിക് ഇൻഫ്രാസ്ട്രക്ചർ തുടങ്ങിയ മേഖലകൾക്ക് ചർച്ചകൾ ഊന്നൽ നൽകി. ഭീകരതയ്ക്കെതിരെ പോരാടുന്നതും ഐക്യരാഷ്ട്രസഭയുടെ പരിഷ്കരണവും ചർച്ച ചെയ്തു.
-ND-
(
പ്രധാനമന്ത്രിയുടെ ഓഫീസ്
നാഗാലാന്ഡില് നിന്നുള്ള വിദ്യാര്ത്ഥിനികളുടെ പ്രതിനിധി സംഘത്തിന് ലോക് കല്യാണ് മാര്ഗിലെ വസതിയില് പ്രധാനമന്ത്രി സ്വീകരണം നല്കി
ഏകഭാരത് ശ്രേഷ്ഠഭാരത് പ്രചാരണ പദ്ധതിയുടെ ഭാഗമായാണ് പ്രതിനിധി സംഘം ഡല്ഹി സന്ദര്ശിക്കുന്നത്
പ്രതിനിധി സംഘവുമായി പ്രധാനമന്ത്രി സ്വതന്ത്രമായി ആശയവിനിമയം നടത്തി
വടക്കുകിഴക്കന് മേഖലയുടെ കാര്യത്തില് പ്രധാനമന്ത്രിയുടെ കാഴ്ചപ്പാട്, നാഗാലാന്ഡിലെ അനുഭവങ്ങള്, യോഗയുടെ പ്രാധാന്യം തുടങ്ങി വിവിധ വിഷയങ്ങള് വിദ്യാര്ത്ഥിനികള് പ്രധാനമന്ത്രിയുമായി ചര്ച്ച ചെയ്തു
നാഗാലാന്ഡില് നിന്നുള്ള വിദ്യാര്ത്ഥിനികളുടെ പ്രതിനിധി സംഘത്തിന് പ്രധാനമന്ത്രി ശ്രീ നരേന്ദ്ര മോദി ഇന്ന് രാവിലെ ലോക് കല്യാണ് മാര്ഗിലെ തന്റെ വസതിയില് സ്വീകരണം നല്കി. ഏകഭാരത് ശ്രേഷ്ഠ ഭാരത് പ്രചാരണ പദ്ധതിയുടെ ഭാഗമായാണ് പ്രതിനിധി സംഘം ഡല്ഹി സന്ദര്ശിക്കുന്നത്.
പ്രധാനമന്ത്രിയെ കണ്ടതില് വിദ്യാര്ത്ഥികള് സന്തോഷം പ്രകടിപ്പിച്ചു. സ്വസ്ഥവും സ്വതന്ത്രവുമായ ആശയവിനിമയത്തില്, അവര് വടക്കുകിഴക്കന് മേഖല സംബന്ധിച്ച പ്രധാനമന്ത്രിയുടെ കാഴ്ചപ്പാട്, നാഗാലാന്ഡിലെ അനുഭവങ്ങള്, യോഗയുടെ പ്രാധാന്യം തുടങ്ങി നിരവധി വിഷയങ്ങള് അദ്ദേഹവുമായി ചര്ച്ച ചെയ്യുകയും അദ്ദേഹത്തിന്റെ ദര്ശനങ്ങള് ആരായുകയും ചെയ്തു.
ഡല്ഹിയിലെ വിവിധ വിനോദസഞ്ചാര കേന്ദ്രങ്ങള് സന്ദര്ശിച്ചതിന്റെയും പര്യവേക്ഷണത്തിന്റെയും അനുഭവത്തെക്കുറിച്ച് പ്രധാനമന്ത്രി വിദ്യാര്ത്ഥികളോട് ആരാഞ്ഞു. ഡല്ഹിയില് താമസിക്കുന്ന വേളയില് പ്രധാനമന്ത്രി സംഗ്രഹാലയയും ദേശീയ യുദ്ധസ്മാരകവും സന്ദര്ശിക്കാനും അദ്ദേഹം അവരെ ഉപദേശിച്ചു.
ദേശീയ വനിതാ കമ്മീഷനാണ് പ്രതിനിധി സംഘത്തിനു പ്രധാനമന്ത്രിയുമായി കൂടിക്കാഴ്ച സംഘടിപ്പിച്ചത്.
--ND--
(
പ്രധാനമന്ത്രിയുടെ ഓഫീസ്
മാതൃമരണ അനുപാതത്തിലെ ഗണ്യമായ കുറവിനെ പ്രധാനമന്ത്രി പ്രശംസിച്ചു
മാതൃമരണ അനുപാതം 2014-16-ൽ ഒരു ലക്ഷത്തിന് 130-ൽ നിന്ന് 2018-20-ൽ ഒരു ലക്ഷത്തിന് 97 ആയി കുറഞ്ഞതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. സ്ത്രീ ശാക്തീകരണവുമായി ബന്ധപ്പെട്ട എല്ലാ ഉദ്യമങ്ങളും വളരെ ശക്തമായി തുടരുമെന്ന് പ്രധാനമന്ത്രി ഊന്നിപ്പറഞ്ഞു.
കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യയുടെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു;
“വളരെ പ്രോത്സാഹജനകമായ പ്രവണത. ഈ മാറ്റം കണ്ടതിൽ സന്തോഷം. സ്ത്രീ ശാക്തീകരണവുമായി ബന്ധപ്പെട്ട എല്ലാ വശങ്ങളും മുന്നോട്ട് കൊണ്ടുപോകുന്നതിനുള്ള ഞങ്ങളുടെ ഊന്നൽ വളരെ ശക്തമായി തുടരുന്നു.
പ്രത്യേക സേവനങ്ങളും ഫീച്ചറുകളും
കേന്ദ്ര ധനമന്ത്രി നിർമ്മല സീതാരാമൻ നാളെ തിരുവനന്തപുരത്ത്
കേന്ദ്ര ധനകാര്യ, കോർപ്പറേറ്റ് കാര്യ മന്ത്രി ശ്രീമതി.നിർമ്മല സീതാരാമൻ നാളെ  തിരുവനന്തപുരം സന്ദർശിക്കും.ഒരു ദിവസത്തെ സന്ദർശനത്തിനായി എത്തുന്ന മന്ത്രി ബാലരാമപുരം ഹാൻഡ്ലൂം പ്രൊഡ്യൂസർ കമ്പനി ലിമിറ്റഡിന്റെയും കോമൺ ഫെസിലിറ്റി ആൻഡ് ട്രെയിനിങ് സെന്ററിന്റെയും ഉദ്ഘാടനം നിർവഹിക്കും. ഉച്ചകഴിഞ്ഞ് രണ്ട് മണിക്ക് തിരുവനന്തപുരത്തെ പള്ളിച്ചലിലെ രമ്യ ഓഡിറ്റോറിയത്തിലാണ് പരിപാടി . വിദേശകാര്യ സഹമന്ത്രി ശ്രീ വി മുരളീധരൻ മുഖ്യപ്രഭാഷണം നിർവഹിക്കും. സംസ്ഥാനത്തെ ആദ്യത്തെ കൈത്തറി ഉൽപ്പാദക കമ്പനിയാണ് ബാലരാമപുരം ഹാൻഡ്ലൂം പ്രൊഡ്യൂസർ കമ്പനി ലിമിറ്റഡ്. വിപണി സാധ്യതകൾ കണ്ടെത്തി ബാലരാമപുരത്തെ കൈത്തറി മേഖലയ്ക്ക് ഉത്തേജനം നൽകുക എന്നതാണ് ഇതിന്റെ ലക്ഷ്യം. വൈകിട്ട് നാല് മണിക്ക് തിരുവനന്തപുരത്തെ വഴുതക്കാട് ശ്രീമൂലം ക്ലബ്ബിൽ പി പരമേശ്വരൻ അനുസ്മരണ പ്രഭാഷണവും കേന്ദ്ര മന്ത്രി നിർമ്മല സീതാരാമൻ നിർവഹിക്കും. പരിപാടിയിൽ വിദേശകാര്യ സഹമന്ത്രി ശ്രീ വി മുരളീധരനും പങ്കെടുക്കും.
--NS--
(Visitor Counter : 39
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 15.06.2020
ഇതുവരെ:
രാജ്യത്ത് കഴിഞ്ഞ 24 മണിക്കൂറില് രോഗമുക്തി നേടിയത് 7419 രോഗികള്. ഇതുവരെ കോവിഡ് മുക്തരായത് 1,69,797 പേരാണ്. കോവിഡ് രോഗമുക്തി നിരക്ക് 51.08 %.
രാജ്യത്ത് നിലവില് രോഗബാധിതരുടെ എണ്ണം 1,53,106.
ഇന്ത്യയില് കോവിഡ്-19 പരിശോധനയ്ക്ക് 900ല് അധികം പ്രത്യേക ലാബുകള്
ദേശീയ തലസ്ഥാനത്തെ കോവിഡ്-19 സാഹചര്യം വിലയിരുത്താന് കേന്ദ്ര ആഭ്യന്തര മന്ത്രിയുടെ അധ്യക്ഷതയില്
സര്വകക്ഷി സമ്മേളനം
കോവിഡ് 19 പൊതു പരാതി ഫീഡ്ബാക്ക് കോൾ സെന്ററുകൾ ' കേന്ദ്രമന്ത്രി ഡോ.ജിതേന്ദ്ര സിംഗ് ഉദ്ഘാടനം ചെയ്തു
ചെന്നൈ, തിരുവള്ളൂര്, കാഞ്ചീപുരം, ചെങ്കല്പട്ട് ജില്ലകളില് തമിഴ്നാട് ഗവണ്മെന്റ് ജൂണ് 19 മുതല് 30 വരെ സമ്പൂര്ണ്ണ ലോക്ഡൗണ് പ്രഖ്യാപിച്ചു
(കോവിഡ് 19 മായി ബന്ധപ്പെട്ട് കഴിഞ്ഞ 24 മണിക്കൂറിനിടയിൽ പുറത്തിറങ്ങിയ പത്രക്കുറിപ്പുകള്
ഇതോടൊപ്പം)
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
കേന്ദ്ര ആരോഗ്യ കുടുംബക്ഷേമ മന്ത്രാലയത്തില് നിന്നുള്ള കോവിഡ്-19 പുതിയ വിവരങ്ങള്: രാജ്യത്തെ രോഗമുക്തി നിരക്ക് 51.08 ശതമാനമായി വര്ദ്ധിച്ചു. ഇന്ത്യയില് കോവിഡ്-19 പരിശോധനയ്ക്ക് 900ല് അധികം പ്രത്യേക ലാബുകള്.കഴിഞ്ഞ 24 മണിക്കൂറില് രോഗമുക്തി നേടിയത് 7419 രോഗികള്. ഇതുവരെ കോവിഡ് മുക്തരായത് 1,69,797 പേരാണ്. രാജ്യത്ത് നിലവില് രോഗബാധിതരുടെ എണ്ണം 1,53,106.
കൂടുതല് വിവരങ്ങള്ക്ക് : https://pib.gov.in/PressReleasePage.aspx?PRID=1631689
ദേശീയ തലസ്ഥാനത്തെ കോവിഡ്-19 സാഹചര്യം വിലയിരുത്താന് കേന്ദ്ര ആഭ്യന്തര മന്ത്രിയുടെ അധ്യക്ഷതയില് സര്വകക്ഷി സമ്മേളനം
കൂടുതല് വിവരങ്ങള്ക്ക് : https://pib.gov.in/PressReleasePage.aspx?PRID=1631667
എല്ലാ സിജിഎസ്ടി, കസ്റ്റംസ് ഓഫീസുകളിലും കേന്ദ്ര പരോക്ഷ നികുതി, കസ്റ്റംസ് ബോര്ഡ് ഇ-ഓഫീസ് ഉപയോഗിക്കാന് ആരംഭിച്ചു
കൂടുതല് വിവരങ്ങള്ക്ക് : https://pib.gov.in/PressReleasePage.aspx?PRID=1631668
കോവിഡ് 19 പൊതു പരാതി ഫീഡ്ബാക്ക് കോൾ സെന്ററുകൾ ' കേന്ദ്രമന്ത്രി ഡോ.ജിതേന്ദ്ര സിംഗ് ഉദ്ഘാടനം ചെയ്തു
കൂടുതല് വിവരങ്ങള്ക്ക് : https://pib.gov.in/PressReleasePage.aspx?PRID=1631668
അംഗങ്ങളുടെ ക്ലെയിമുകള് വേഗത്തില് തീര്പ്പാക്കാന് ഇപിഎഫ്ഒ മള്ട്ടി ലൊക്കേഷന് ക്ലെയിം തീര്പ്പാക്കല് സൗകര്യം ആരംഭിച്ചു
കൂടുതല് വിവരങ്ങള്ക്ക് : https://pib.gov.in/PressReleasePage.aspx?PRID=1631691
സാഗര് ദൗത്യം: ഐഎന്എസ് കേസരി മൗറീഷ്യസിലെ പോര്ട്ട് ലൂയിസിലേക്ക് മടങ്ങിയെത്തി
കൂടുതല് വിവരങ്ങള്ക്ക് :https://pib.gov.in/PressReleasePage.aspx?PRID=1631562
ദിവ്യാംഗര്ക്ക് ഇതാദ്യമായി വിര്ച്വല് പ്ലാറ്റ്ഫോമിലൂടെ സഹായക ഉപകരണങ്ങള് വിതരണം ചെയ്തു; എഡിഐപി സ്കീമിനു കീഴില് പഞ്ചാബിലെ ഫിറോസ്പൂരിലാണ് സഹായവിതരണം നടന്നത്.
കൂടുതല് വിവരങ്ങള്ക്ക് :https://pib.gov.in/PressReleasePage.aspx?PRID=1631647
ദേശീയ ലോക്ഡൗണ് സമയത്ത് അവശ്യ സാധനങ്ങള് തടസ്സമില്ലാതെ വിതരണം ചെയ്യുന്നതിന് ദക്ഷിണ കിഴക്കന് റെയില്വേ 1739 പാര്സല് എക്സ്പ്രസ് ട്രിപ്പുകള് ഓടിച്ചു
കൂടുതല് വിവരങ്ങള്ക്ക് : https://pib.gov.in/PressReleasePage.aspx?PRID=1631560
പ്രത്യേക സേവനങ്ങളും ഫീച്ചറുകളും
തപാൽ അദാലത്ത് മാർച്ച് 17 ന്
തിരുവനന്തപുരം 28 ഫെബ്രുവരി 2023
തപാൽ പെൻഷൻകാർക്കും കുടുംബ പെൻഷൻകാർക്കുമായി 2023 മാർച്ച് 17 ന് പെൻഷൻ അദാലത്ത് സംഘടിപ്പിക്കുനമെന്ന് ചീഫ് പോസ്റ്റ്മാസ്റ്റർ ജനറൽ, കേരള സർക്കിൾ അറിയിച്ചു. വീഡിയോ കോൺഫറൻസിലൂടെയായിരിക്കും അദാലത്ത്. പരാതികൾ ഒപ്പു രേഖപ്പെടുത്തി സ്കാൻ ചെയ്ത് സ്വയം സാക്ഷ്യപ്പെടുത്തിയ രേഖകൾ സഹിതം ഇമെയിൽ ചെയ്യണം. തെക്കൻ മേഖലയിലെ പരാതികൾ aoco.keralapost[at]gmail[dot]com ലും മധ്യമേഖലയ്ക്ക് aocr.keralapost[at]gmail[dot]com ലും ഉത്തര മേഖലയിലെ പരാതികൾ sraonr.keralapost[at]gmail[dot]com ലും അയയ്ക്കണം. മാർച്ച് 9 ന് മുൻപായി പരാതികൾ സമർപ്പിക്കണം. പരാതി പരിഹാരം സംബന്ധിച്ച് ബന്ധപ്പെടാൻ സൗകര്യപ്രദമായ വിലാസം, ഇമെയിൽ, വാട്സാപ് നമ്പർ എന്നിവയും രേഖപ്പെടുത്തണം.
പ്രധാനമന്ത്രിയുടെ ഓഫീസ്
വാരാണസിയിലെ കോവിഡ് വാക്സിനേഷൻയജ്ഞത്തിന്റെ ഗുണഭോക്താക്കളുമായും വാക്സിനേറ്റർമാരുമായും പ്രധാനമന്ത്രി സംവദിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് വീഡിയോ കോൺഫറൻസിലൂടെ വാരണാസിയിലെ കോവിഡ് വാക്സിനേഷൻ യജ്ഞത്തിന്റെ ഗുണഭോക്താക്കളുമായും വാക്സിനേറ്റർമാരുമായും സംവദിച്ചു.
വാരാണസിയിലെ ജനങ്ങളെയും ഈ പരിപാടിയിൽ ബന്ധപ്പെട്ട എല്ലാ ഡോക്ടർമാരെയും ആരോഗ്യപ്രവർത്തകരെയും, ആശുപത്രികളിലെ ശുചിത്വ പ്രവർത്തകരെയും കൊറോണ വാക്സിനുമായി ബന്ധപ്പെട്ട എല്ലാവരെയും പ്രധാനമന്ത്രി അഭിവാദ്യം ചെയ്തു. ലോകത്തിലെ ഏറ്റവും വലിയ പ്രതിരോധ കുത്തിവയ്പ്പ് പരിപാടി ഇന്ന് നമ്മുടെ രാജ്യത്ത് നടക്കുന്നുണ്ടെന്ന് അദ്ദേഹം പറഞ്ഞു. ആദ്യ രണ്ട് ഘട്ടങ്ങളിലായി 30 കോടി നാട്ടുകാർക്ക് പ്രതിരോധ കുത്തിവയ്പ്പ് നൽകുന്നുണ്ടെന്ന് അദ്ദേഹം അറിയിച്ചു. സ്വന്തമായി വാക്സിൻ നിർമ്മിക്കാനുള്ള ഇച്ഛാശക്തി ഇന്ന് രാജ്യത്തിനുണ്ടെന്ന് അദ്ദേഹം പറഞ്ഞു. വാക്സിനുകൾ രാജ്യത്തിന്റെ എല്ലാ കോണുകളിലും അതിവേഗം എത്തിച്ചേരാനുള്ള ശ്രമങ്ങൾ ഇന്ന് നടന്നിട്ടുണ്ട്. ഇന്ത്യ ഈ ലോകത്തിന്റെ ഏറ്റവും അവശ്യസമയത്തിൽ പൂർണമായും സ്വയം ആശ്രയിക്കുന്നു, കൂടാതെ ഇന്ത്യ പല രാജ്യങ്ങളെയും സഹായിക്കുന്നു.
കഴിഞ്ഞ ആറ് വർഷത്തിനിടയിൽവാരാണസിയിലും പരിസര പ്രദേശങ്ങളിലുമുള്ള മെഡിക്കൽ അടിസ്ഥാനസൗകര്യങ്ങളിലെ മാറ്റം പ്രധാനമന്ത്രി ശ്രദ്ധിച്ചു, ഇത് കൊറോണ കാലഘട്ടത്തിൽ പൂർവാഞ്ചലിനെ മുഴുവൻ സഹായിച്ചിട്ടുണ്ട്. ഇപ്പോൾ വാരാണാസി വാക്സിനേഷനിലും അതേ വേഗതയാണ് കാണിക്കുന്നതെന്നും അദ്ദേഹം പറഞ്ഞു . ഇരുപതിനായിരത്തിലധികം ആരോഗ്യ വിദഗ്ധർക്ക് വാരാണാസി യിൽ കുത്തിവയ്പ് നൽകും. ഇതിനായി 15 വാക്സിനേഷൻ കേന്ദ്രങ്ങൾ ആരംഭിച്ചു. ക്രമീകരണങ്ങൾക്ക് ഉത്തർപ്രദേശ് മുഖ്യമന്ത്രിയെയും സഹപ്രവർത്തകരെയും പ്രധാനമന്ത്രി അഭിനന്ദിച്ചു.
വാക്സിനേഷൻ യജ്ഞത്തെക്കുറിച്ച് എന്തെങ്കിലും ഉണ്ടെങ്കിൽ അതിന്റെ ക്രമീകരണങ്ങളെക്കുറിച്ചും പ്രശ്നങ്ങളെക്കുറിച്ചും അന്വേഷിക്കുകയാണ് ഇന്നത്തെ ആശയവിനിമയത്തിന്റെ ലക്ഷ്യമെന്ന് അദ്ദേഹം പറഞ്ഞു. വാക്സിനേഷൻ യജ്ഞത്തിൽ ഉൾപ്പെട്ടവരുമായി അദ്ദേഹം സംവദിച്ചു. വാരണാസിയിൽ നിന്നുള്ള ഫീഡ്ബാക്ക് മറ്റിടങ്ങളിലും സ്ഥിതി മനസ്സിലാക്കാൻ സഹായിക്കുമെന്ന് അദ്ദേഹം പ്രത്യാശ പ്രകടിപ്പിച്ചു.
എഎൻഎം തൊഴിലാളികൾ, ഡോക്ടർമാർ, ലാബ് ടെക്നീഷ്യൻമാർ എന്നിവരുമായി പ്രധാനമന്ത്രി സംവദിച്ചു. പ്രധാനമന്ത്രി അവർക്ക് രാജ്യത്തിന്റെ നന്ദി അറിയിച്ചു. സന്യാസിയെപ്പോലുള്ള അർപ്പണബോധത്തിന് പ്രധാനമന്ത്രി ശാസ്ത്രജ്ഞരെ അഭിനന്ദിച്ചു. ശുചിത്വ സംസ്കാരം സൃഷ്ടിച്ച സ്വച്ഛതാ അഭിയാനിൽ സ്വീകരിച്ച നടപടികൾ മൂലമാണ് രാജ്യം പകർച്ചവ്യാധിയെ നേരിടാൻ കൂടുതൽ തയ്യാറായതെന്നും പ്രധാനമന്ത്രി പരാമർശിച്ചു. മഹാമാരിയെയും വാക്സിനേഷനെയും കുറിച്ചുള്ള ആധികാരിക ആശയവിനിമയത്തിന് പ്രധാനമന്ത്രി കൊറോണ യോദ്ധാക്കളെ അഭിനന്ദിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 67.72 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 42,618 പേർക്ക്
ചികിത്സയിലുള്ളത് ആകെ രോഗബാധിതരുടെ 1.23%
രാജ്യത്ത് നിലവിൽ ചികിത്സയിലുള്ളത് 4,05,681 പേർ
രോഗമുക്തി നിരക്ക് 97.43%
കഴിഞ്ഞ 24 മണിക്കൂറിനിടെ 36,385 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,21,00,001 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 71 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് 2.5%
ആകെ നടത്തിയത് 52.82 കോടി പരിശോധനകൾ.
(
നിതി ആയോഗ്
സി എസ് ഐ ആർ ഒ ഓസ്ട്രേലിയയുമായി ചേർന്ന് അടൽ ഇന്നവേഷൻ മിഷൻ, ഇന്ത്യ-ഓസ്ട്രേലിയ സർക്കുലർ എക്കണോമി ഹാക്കത്തോൺ സംഘടിപ്പിക്കും
കോമൺവെൽത്ത് ശാസ്ത്ര വ്യാവസായിക ഗവേഷണ സംഘടന  യുമായി ചേർന്ന് അടൽ ഇന്നവേഷൻ മിഷൻ രണ്ടുദിവസം നീളുന്ന ഹാക്കത്തോൺ സംഘടിപ്പിക്കും. ഡിസംബർ 7, 8 തീയതികളിൽ നടക്കുന്ന ഇന്ത്യ-ഓസ്ട്രേലിയ സർക്കുലർ എക്കണോമി ഹാക്കത്തോൺ പരിപാടി സർക്കുലർ സമ്പത്ത് വ്യവസ്ഥ എന്ന വിഷയത്തെ അധികരിച്ചാണ് സംഘടിപ്പിക്കുന്നത്.
ഇരു രാഷ്ട്രങ്ങളിലെയും വിദ്യാർത്ഥികൾ, സ്റ്റാർട്ടപ്പുകൾ, എംഎസ് എം ഇ കൾ എന്നിവരുടെ നേതൃത്വത്തിലുള്ള നൂതന സാങ്കേതിക വിദ്യ പരിഹാരങ്ങളുടെ വികസനത്തിന് ഹാക്കത്തോൺ പ്രാധാന്യം നൽകും.
ഹാക്കത്തോണിലെ പ്രധാന നാല് പ്രമേയങ്ങൾ താഴെ പറയുന്നു:
1. സാധനങ്ങള് പാഴാകാതിരിക്കാന് പാക്കിംഗ് രംഗത്ത് നൂതന ആശയങ്ങൾ
2.ഭക്ഷ്യസാധനങ്ങൾ പാഴായി പോകാത്ത വിധത്തിൽ ഭക്ഷ്യ വിതരണ ശൃംഖലയിൽ നൂതന ആശയങ്ങൾ നടപ്പാക്കുക
3 പ്ലാസ്റ്റിക് മാലിന്യങ്ങളുടെ തോത് കുറയ്ക്കുന്നതിനായി പുതിയ അവസരങ്ങൾ സൃഷ്ടിക്കുക
4.ഇലക്ട്രോണിക് മാലിന്യങ്ങൾ, അപൂർവ്വവും ഏറെ ഉപയോഗപ്രദമായ ഊർജ്ജ ലോഹങ്ങളുടെ പുനചംക്രമണം
ഓരോ രാജ്യത്തുനിന്നും ഓരോ പ്രമേയത്തിലും വിജയികളാകുന്ന രണ്ടുപേരെ  ഡിസംബർ 11ന് നടക്കുന്ന പുരസ്കാര ദാന ചടങ്ങിൽ പ്രഖ്യാപിക്കും.
മത്സരത്തിൽ വിജയികളാകുന്ന ഇന്ത്യൻ വിദ്യാർത്ഥികൾക്ക് രണ്ട് ലക്ഷം രൂപയും സ്റ്റാർട്ടപ്പ് കൾക്കും എംഎസ്എംഇ കൾക്കും അഞ്ച് ലക്ഷം രൂപയും സമ്മാനമായി ലഭിക്കും. ഇവയ്ക്കുപുറമേ തങ്ങളുടെ ഉത്പന്നങ്ങൾ വികസിപ്പിക്കാനുള്ള അവസരങ്ങളും ഇവർക്ക് ലഭിക്കുന്നതാണ്. ഹാക്കത്തോണിൽ വിജയിക്കുന്ന ഓസ്ട്രേലിയൻ വിദ്യാർത്ഥിക്ക് 3500 ഓസ്ട്രേലിയൻ ഡോളറും , ഓസ്ട്രേലിയൻ സ്റ്റാർട്ടപ്പുകൾ ക്കും എസ് എം ഇ കൾക്കും 9500 ഓസ്ട്രേലിയൻ ഡോളറും പുരസ്കാരമായി ലഭിക്കും.
പങ്കെടുക്കാൻ താൽപര്യമുള്ളവർ 2020 നവംബർ ആറിനു മുൻപായി അപേക്ഷ സമർപ്പിക്കേണ്ടതാണ്. അപേക്ഷകൾ താഴെക്കാണുന്ന വെബ് വിലാസത്തിൽ സമർപ്പിക്കാം.
(http://aimapp2.aim.gov.in/iace/.
പ്രധാനമന്ത്രിയുടെ ഓഫീസ്
അരുണാചൽ പ്രദേശിലുണ്ടായ ഹിമപാതത്തിൽ ഇന്ത്യൻ സൈനികരുടെ ജീവഹാനിയിൽ പ്രധാനമന്ത്രി അനുശോചിച്ചു
അരുണാചൽ പ്രദേശിലെ ഹിമപാതത്തിൽ ഇന്ത്യൻ സൈനികരുടെ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"അരുണാചൽ പ്രദേശിലെ ഹിമപാതത്തിൽ ഇന്ത്യൻ സൈനികരുടെ ജീവൻ നഷ്ടപ്പെട്ടതിൽ അതിയായ ദുഖമുണ്ട് . നമ്മുടെ രാജ്യത്തിന് വേണ്ടിയുള്ള അവരുടെ മാതൃകാപരമായ സേവനം നാം ഒരിക്കലും മറക്കില്ല. സന്തപ്ത കുടുംബങ്ങളെ അനുശോചനം അറിയിക്കുന്നു."
ഗ്രാമീണ വികസന മന്ത്രാലയം
2020 ഏപ്രില് 20 മുതല് ചില മേഖലകളില് ലോക്ക് ഡൗണ് ഇളവുകള് നല്കുന്നതിന്റെ പശ്ചാത്തലത്തില് സംസ്ഥാന ഗ്രാമ വികസന മന്ത്രിമാരുമായി വീഡിയോ കോണ്ഫറന്സ് വഴി കേന്ദ്ര ഗ്രാമ വികസന, പഞ്ചായത്തിരാജ്, കൃഷി, കാര്ഷിക ക്ഷേമ മന്ത്രി ശ്രീ. നരേന്ദ്ര സിങ് തോമര് ചര്ച്ച നടത്തി
പി എം എ വൈ , പി എം ജി എസ് വൈ, എന് ആര് എല് എം, എം ജി എന് ആര് ഇ ജി എസ് എന്നിവയുടെ കീഴില് നടത്തുന്ന പ്രവൃത്തികള്ക്ക് എല്ലാ സുരക്ഷാ മുന്കരുതലുകളും ഉറപ്പു വരുത്തണമെന്നും ശ്രീ. നരേന്ദ്ര സിംഗ് തോമര്
എന് ആര് എല് എമ്മിന് കീഴിലുള്ള വനിതാ സ്വയം സഹായ സംഘങ്ങള് സുരക്ഷയ്ക്കായുള്ള മുഖാവരണങ്ങള്, സാനിറ്റൈസറുകള്, സോപ്പുകള് തുടങ്ങിയവ നിര്മ്മിക്കുന്നതിനെയും നിരവധി സമൂഹ അടുക്കളകള് കൈകാര്യ ചെയ്യുന്നതിനെയും അഭിനന്ദിച്ച് കേന്ദ്ര മന്ത്രി
ഗ്രാമ വികസന, പഞ്ചായത്തിരാജ്, കൃഷി, കാര്ഷിക ക്ഷേമ മന്ത്രി ശ്രീ. നരേന്ദ്ര സിങ് തോമര് വിവിധ സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഗ്രാമ വികസന മന്ത്രിമാരുമായും ബന്ധപ്പെട്ട ഉദ്യോഗസ്ഥരുമായും വീഡിയോ കോണ്ഫറന്സ് വഴി രണ്ട് മണിക്കൂര് നീണ്ട ചര്ച്ച നടത്തി. 2020 ഏപ്രില് 20 മുതല് മഹാത്മാ ഗാന്ധി ദേശീയ ഗ്രാമീണ തൊഴിലുറപ്പ് പദ്ധതി , പ്രധാന മന്ത്രി ഗ്രാമീണ ആവാസ് യോജന , പ്രധാന മന്ത്രി ഗ്രാമ സഡക് യോജന , ദേശീയ ഗ്രാമീണ ഉപജീവന ദൗത്യം  എന്നീ മേഖലയിലെ പ്രവര്ത്തനങ്ങള്ക്ക് ലോക്ക് ഡൗണിനുശേഷം ഇളവു പ്രഖ്യാപിച്ച സാഹചര്യത്തിലായിരുന്നു ചര്ച്ച.
കോവിഡ് 19 പകര്ച്ചവ്യാധിയുടെ വ്യാപനം ഉയര്ത്തുന്ന വെല്ലുവിളി വളരെ ഗൗരവമേറിയതാണ് എന്ന് ശ്രീ. നരേന്ദ്ര സിങ് തോമര് പറഞ്ഞു. എങ്കിലും ഗ്രാമങ്ങളിലെ അടിസ്ഥാന സൗകര്യങ്ങള് വര്ധിപ്പിക്കുന്നതിനും ഗ്രാമീണ മേഖലയില് തൊഴിലവസരങ്ങള് സൃഷ്ടിക്കുന്നതിനും എല്ലാ സംസ്ഥാനങ്ങളും കേന്ദ്ര ഭരണ പ്രദേശങ്ങളും ഈ വെല്ലുവിളി ഒരു അവസരമായി കണക്കാക്കണം. അതിലൂടെ ഗ്രാമപ്രദേശങ്ങളിലെ ഉപജീവനമാര്ഗങ്ങള് കരുപ്പിടിപ്പിക്കണമെന്നും അദ്ദേഹം പറഞ്ഞു.
മഹാത്മാ ഗാന്ധി ദേശീയ ഗ്രാമീണ തൊഴിലുറപ്പു പദ്ധതിക്കു കീഴിലെ പ്രവര്ത്തനങ്ങള് ജലവിഭവ മന്ത്രാലയത്തിന്റെയും ഭൂവിഭവ വകുപ്പിന്റെയും പദ്ധതികളുമായി സംയോജിപ്പിച്ച് ജല സംരക്ഷണം, ജല റീചാര്ജ്, ജലസേചന പ്രവര്ത്തനങ്ങള് എന്നിവയില് ശ്രദ്ധ കേന്ദ്രീകരിക്കണമെന്നും അദ്ദേഹം ഓര്മ്മിപ്പിച്ചു.
എന് ആര് എല് എമ്മിന് കീഴിലുള്ള വനിതാ സ്വയം സഹായ സംഘങ്ങള് സുരക്ഷാ സാമഗ്രികളായ മുഖാവരണങ്ങള്, സാനിറ്റൈസറുകള്, സോപ്പുകള് എന്നിവയുടെ ഉല്പ്പാദനത്തില് ശ്രദ്ധ കേന്ദ്രീകരിക്കുന്നതും വലിയ തോതില് സാമൂഹ്യ അടുക്കളകളില് ഭാഗമാകുന്നതും അഭിനന്ദനം അര്ഹിക്കുന്ന കാര്യങ്ങളാണെന്നും മന്ത്രി പറഞ്ഞു. സര്ക്കാരിന്റെ ഇ-മാര്ക്കറ്റ്  പോര്ട്ടലില് സ്വയം സഹായ സംഘങ്ങളുടെയും അവയുടെ ഉല്പ്പന്നങ്ങളുടെയും പരമാവധി എണ്ണം ഉള്പ്പെടുത്തണമെന്നും സ്വയം സഹായ സംഘങ്ങളുടെ സംരംഭങ്ങള് വിപുലീകരിക്കണമെന്നും മെച്ചപ്പെടുത്തണമെന്നും അദ്ദേഹം ആവശ്യപ്പെട്ടു.
പി എം എ വൈ  പ്രകാരം, മൂന്നാമത്തെയും നാലാമത്തെയും ഗഡു തുക ഗുണഭോക്താക്കള്ക്കു നല്കി അവരുടെ 48 ലക്ഷം ഭവന യൂണിറ്റുകള് പൂര്ത്തിയാക്കുന്നതിനാണു മുന്ഗണന നല്കുന്നത്. പി എം ജി എസ് വൈ പ്രകാരം അനുവദിച്ച റോഡ് പദ്ധതികളില് ടെന്ഡറുകള് വേഗത്തില് അനുവദിക്കുന്നതിനും മുടങ്ങിക്കിടക്കുന്ന റോഡ് നിര്മ്മാണം ആരംഭിക്കുന്നതിനുമായിരിക്കും പ്രധാന പരിഗണന നല്കുന്നത്.
ആരോഗ്യ, കുടുംബക്ഷേമ മന്ത്രാലയം
കോവിഡ് -19 ഏറ്റവും പുതിയ വിവരങ്ങൾ.
ന്യൂഡൽഹി , ജൂൺ 09 ,2021
ഇന്ത്യയിലെ സജീവ കേസുകൾ 57 ദിവസത്തിനുശേഷം 13 ലക്ഷത്തിൽ  താഴെയായി
കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ എണ്ണത്തിൽ 72,287 കുറവ്
തുടർച്ചയായി രണ്ടാം ദിവസം ഒരു ലക്ഷത്തിൽ താഴെ പുതിയ കേസുകൾ
കഴിഞ്ഞ 24 മണിക്കൂറിനുള്ളിൽ 92,596 പുതിയ കേസുകൾ റിപ്പോർട്ട് ചെയ്തു
രാജ്യമെമ്പാടുമായി 2,75,04,126 പേർ ഇതുവരെ കോവിഡിൽ നിന്നും രോഗമുക്തി നേടി
1,62,664 പേർ കഴിഞ്ഞ 24 മണിക്കൂറിൽ രോഗമുക്തി നേടി
തുടർച്ചയായ 27 - മത് ദിവസവും രോഗമുക്തി നേടുന്നവരുടെ എണ്ണം രോഗം സ്ഥിരീകരിക്കുന്നവരെക്കാൾ കൂടുതൽ
ദേശീയതലത്തിലെ രോഗമുക്തി നിരക്ക് 94.55% ആയി ഉയർന്നു
പ്രതിവാര രോഗ സ്ഥിരീകരണ നിരക്ക് 5.66%
പ്രതിദിന രോഗ സ്ഥിരീകരണ നിരക്ക് 4.66%; തുടർച്ചയായ 16 -മത് ദിവസവും ഇത് 10 ശതമാനത്തിൽ താഴെ
കോവിഡ് പരിശോധനകൾ ഗണ്യമായി വർധിപ്പിച്ചു ; 37.01 കോടി പരിശോധനകൾ ഇതുവരെ നടത്തി
ദേശീയ വാക്സിനേഷൻ യജ്ഞത്തിന് കീഴിൽ രാജ്യവ്യാപകമായി 23.9 കോടി വാക്സിൻ ഡോസുകൾ നൽകി